Geliefde sangeres deel eerste kiekies van pasgebore kleinding
JY LEES NOU Geliefde sangeres deel eerste kiekies van pasgebore kleinding
“Ontmoet vir Remy, die jongste lid van ons gesin! #charmfordays #watchoutladies,” het sy Saterdag by die foto’s op Twitter geskryf.
Kelly Clarkson het foto’s op Twitter van haar pasgebore seun, Remington Alexander, gedeel.
Meet Remy, our newest edition to the family! #charmfordays #watchoutladies pic.twitter.com/j6vteESebX — Kelly Clarkson (@kelly_clarkson) April 24, 2016
“Ontmoet vir Remy, die jongste lid van ons gesin! #charmfordays #watchoutladies,” het Kelly Saterdag by die foto’s geskryf. Die sangeres en haar man, Brandon Blackstock, se tweede kind is 12 April gebore. In een foto hou Kelly haar seun vas en in nog een hou Brandon ’n glimlaggende Remy vas. Toe ’n skerpoogaanhanger ’n spelfout in haar twiet uitwys, het Kelly laat hoor: “Ha! Ja, ek het dae laas geslaap. Die snaaksste van als is dat ek daardie twiet vir verskeie ander mense gewys het en niemand het dit agtergekom nie! #smart.”
Ha! Yes! I haven't slept in days! Best part is I ran that tweet by several other people who didn't catch it! #smart https://t.co/GMoH3YR684 — Kelly Clarkson (@kelly_clarkson) April 24, 2016
Lees ook: Kyk net watter Backstreet Boys-lid is die eerste keer pappa!
Kelly (33) is reeds ma vir haar 22 maande oue dogter River en stiefma vir Brandon se kinders, Savannah en Seth, uit ’n vorige huwelik.
Sy was verlede week vol lof vir haar gesin. “Ek het die koelste kinders, die mees behulpsame en liefdevolle familie en ek kan nie gelukkiger wees nie,” het sy op 16 April getwiet. “Ek is gevul met liefde. Ek wil hê almal moet dit ervaar.”
Kelly het voorheen gesê dis die laaste keer dat sy gaan swanger wees omdat dit nie ’n maklike pad vir haar was nie.
“Ons is klaar,” het die popster aan die KIIS FM-radiostasie in Australië gesê. “Ek kan nie weer swanger wees nie. Dis ons vierde kind in totaal en dis genoeg. Die eerste swangerskap was baie moeilik en ek het gesê: ‘Dit kan nie weer gebeur nie’ en die keer was nog erger.”
Kelly sê sy het gely aan hiperemese, 'n toestand wat lei tot erge naarheid, braking, gewigsverlies en ontwatering.
Aitsa! Kyk net wie’s terug in Baywatch (oukei, in die fliek)
‘Haar dood kom as ’n groot skok,’ sê Helen Zille ná bekende politikus sterf
Charlize Theron maak haar stem dik oor gelyke betaling in die bedryf
Eksklusief: Eerste voorsmakie van gewilde Jay en Lianie se prettige nuwe musiekvideo